
ОТНОСНО: Инвестиционно предложение (ИП) „Енергийно обновяване на многофамилни жилищни сгради на територията на град Плевен във връзка с процедура „Подкрепа за устойчиво енергийно обновяване на жилищния сграден фонд – Етап I“ - за Обособена позиция №1: Устойчиво енергийно обновяване на многофамилна жилищна сграда гр. Плевен, ж. к. „Сторгозия“, бл. №16“


УВАЖАЕМИ ГОСПОДИН КОЧЕВ,  


Във връзка с Ваше уведомление с вх. №АО-1663/23.03.2026 г. на РИОСВ – Плевен за ИП „Енергийно обновяване на многофамилни жилищни сгради на територията на град Плевен във връзка с процедура „Подкрепа за устойчиво енергийно обновяване на жилищния сграден фонд – Етап I“ - за Обособена позиция №1: Устойчиво енергийно обновяване на многофамилна жилищна сграда гр. Плевен, ж. к. „Сторгозия“, бл. №16“, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП попада в обхвата на чл. 2, ал. 2 от Наредбата за ОС.
1. Предвижда се избор на изпълнители за инженеринг (проектиране, строителство и авторски надзор) за енергийно обновяване на многофамилни жилищни сгради на територията на град Плевен във връзка с процедура „Подкрепа за устойчиво енергийно обновяване на жилищния сграден фонд – Етап I“, по три обособени позиции, за Обособена позиция №1: Устойчиво енергийно обновяване на многофамилна жилищна сграда гр. Плевен, ж.к. „Сторгозия“, бл. №16“.
Сградата има 16 жилищни етажа, 1 сутерен и 1 подпокривен. Транспортният и пешеходен достъп се осъществява от улица „Мадан”, разположена от юг и запад на имота. 
Предвиждат се следните дейности:
· Топлинно изолиране на външни стени и задължителни съпътстващи СМР: Полагане на фасадна топлоизолация от каменна вата с дебелина 12 см по външни стени; Обръщане с каменна вата 2 см по страници на съществуваща и подменена дограма; Топлоизолация на фасадите до покривния борд на сградата; Полагане на мазилка, l в това число мозайкова в цокъла на сградата и др. 
· Топлинно изолиране на под (еркер) и тавани на мазета: Топлоизолиране с каменна вата 12 см по долната страна на всички остъклени лоджии и балкони, ако на долния етаж не е също остъклен съответния балкон или лоджия; Измазване на топлоизолацията с фасадна силикатна мазилка със зърнометрия 1.5; Монтаж на каширана каменна вата 8 см по таваните на мазетата в партерен етаж и частично в сутерен и др.
· Топлинно изолиране на покрив: Полагане на каширана каменна вата 12 см по таваните на коридорите и таваните на покривните етажи; Полагане на нова рулонна битомна хидроизолация по покриви, 1 пласт, с посипка и др.
· Подмяна на амортизирана дограма с нова от PVC профили и двоен стъклопакет: Подмяната на съществуващата дървена еднокатна дограма, дървената слепена дограма и стоманената дограма с единично стъкло с нова от PVC профили и двоен стъклопакет; Демонтиране на съществуващи остъкления със стоманени, дървени профили и единично стъкло и монтиране на ново от PVC профили и двоен стъклопакет; Подмяна на двете входни врати с нови с Алуминиев профил и др. 
·  Въвеждане на енергоспестяващо осветление с автоматизирано управление в общите части: Подмяна на осветителни тела с нови ЛЕД с датчик за движение и реконструкция на осветителна инсталация в общи части и др.
· ВЕИ - монтаж на автономна фотоволтаична централа за собствени нужди 10 kWp с акумулаторни батерии: Монтиране на фотоволтаични инсталации 10 kWp с акумулаторни батерии, като инсталацията ще захранва осветлението в общите части и асансьорите. 
Генерираните отпадъци, вследствие на реализираните строително-монтажни дейности по ИП и експлоатацията на автономна фотоволтаична централа за собствени нужди ще се предават за последващо оползотворяване на лица, притежаващи разрешение или регистрационни документи, издадени по реда на чл. 35 от Закона за управление на отпадъците.
При изпълнение на мерките по енергийна ефективност не се предвиждат мероприятия по водопроводната и канализационна инсталации на многофамилната жилищна сграда в ж. к. „Сторгозия“, блок №16, няма промяна в оразмерителните водни количества, диаметри и местоположение на сградните ВиК отклонения.
ИП ще се реализира за многофамилна жилищна сграда в ж. к. „Сторгозия“, блок №16, ПИ с идентификатор 56722.654.343, сграда с идентификатор 56722.654.343.1 по КККР на гр. Плевен. Съгласно скица на поземлен имот №15-3068271-12.11.2025 г., издадена от АГКК, ПИ с идентификатор 56722.654.343 по КККР на гр. Плевен е с трайно предназначение на територията: Урбанизирана, НТП: Комплексно застрояване, собственик – Община Плевен, сгради, които попадат върху имота - 56722.654.343.1
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените (на разстояние около 3.51 км) защитени зони от мрежата НАТУРА 2000 са:
· BG0000240 „Студенец”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.)
· BG0000240 „Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение №122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.)
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000240 „Студенец” и BG0000240 „Студенец”, по отношение на:
· Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 „Студенец“; природни местообитания и местообитания на животински видове, предмет на опазване защитена зона BG0000240 „Студенец”.
· Трансформация на местообитания на видове, безпокойство или прогонване на видове животни, предмет на опазване;
· Нарушаване целостта и целите на опазване на защитените зони;
· Нарушаване кохерентността между съседни защитени зони;
· Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0000240 „Студенец” и BG0000240 „Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



С уважение, 

 
гр. Плевен, ул. “Ал. Стамболийски” 1А, 

